ΑΝΑΚΟΙΝΩΣΗ ΠΡΟΣ ΜΑΘΗΤΕΣ / ΜΑΘΗΤΡΙΕΣ ΣΧΕΤΙΚΑ ΜΕ ΤΗΝ ΠΕΡΙΟΔΟ ΑΝΑΣΤΟΛΗΣ ΦΟΙΤΗΣΗΣ

Αγαπητοί μαθητές και μαθήτριες

Αντιμετωπίζουμε ως άτομα και ως κοινωνία πρωτοφανείς και δύσκολες συνθήκες τις οποίες όλοι καλούμαστε να διαχειριστούμε με τον καλύτερο και αποδοτικότερο τρόπο. Γνωρίζουμε ότι αυτή η κατάσταση μας γεμίζει όλους με ανησυχία για την υγεία μας , την υγεία της οικογένειάς μας και των φίλων μας. Είμαστε όμως αποφασισμένοι να το ξεπεράσουμε και να σταθούμε όρθιοι. Γιαυτό θα χρησιμοποιήσουμε κάθε όπλο. Κι ένα από τα πιο σπουδαία μας όπλα ως πολιτισμός είναι η Παιδεία.

 Οι καθηγητές του Τσιρείου Γυμνασίου, θέλοντας να συμβάλλουν όσο μπορούν στην αντιμετώπιση αυτής της κατάστασης, προχωρούν στην καταχώριση εκπαιδευτικού υλικού στην ιστοσελίδα του σχολείου μας. Κάνουμε αυτήν την επιλογή, ώστε να διατηρήσετε, όσο γίνεται εξ αποστάσεως, την επαφή σας με το σχολείο, να βοηθηθείτε σε επαναλήψεις και να εξασκηθείτε σε διάφορα σημεία της διδαχθείσας ύλης. Το υλικό αφορά εξεταζόμενα –αρχικά- μαθήματα και θα ανανεώνεται κατά διαστήματα με θεωρία ασκήσεις και επαναληπτικά φυλλάδια.

Η καθηγήτρια του σχολείου μας, κ. Χρυστάλλα Μιχαήλ, Η/Υ, είχε καθοριστική συμβολή στη δημιουργία αυτού του εγχειρήματος και γιαυτό την ευχαριστούμε ιδιαίτερα.

Οι καθηγητές του σχολείου θα ενημερώνονται από το ΥΠΠΑΝ για την εξ αποστάσεως εκπαίδευση κι όταν αποφασισθούν και δρομολογηθούν περαιτέρω ενέργειες θα ενημερωθείτε.

ΑΠΟ ΤΗ ΔΙΕΥΘΥΝΣΗ